
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ρύθμιση θεμάτων πρόσληψης αναπληρωτών και 
ωρομίσθιων εκπαιδευτικών στις δομές της Ειδι¬ 
κής Αγωγής και Εκπαίδευσης. 

2 Καθορισμός των ωρών απασχόλησης κατά τις 
Κυριακές και εξαιρέσιμες ημέρες καθώς και νυ¬ 
χτερινής εργασίας προς συμπλήρωση της εβδο¬ 
μαδιαίας υποχρεωτικής εργασίας για το με σχέση 
εργασίας ιδιωτικού δικαίου ορισμένου χρόνου 
προσωπικό φύλαξης του Μουσείου Ακρόπολης 
για το έτος 2017 (ΣΟΧ 1/2017). 


ΑΠΟΦΑΣΕΙΣ 

Αριθμ. 61048/Ε2 (1) 

Ρύθμιση θεμάτων πρόσληψης αναπληρωτών και 
ωρομίσθιων εκπαιδευτικών στις δομές της Ειδι¬ 
κής Αγωγής και Εκπαίδευσης. 

Ο ΥΠΟΥΡΓΟΣ ΠΑΙΔΕΙΑΣ, ΕΡΕΥΝΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Τις διατάξεις του άρθρου 17 του ν. 3402/2005 (ΦΕΚ 
258/τ. Α'/17-10-2005) «Αναδιοργάνωση του συστήματος 
αιμοδοσίας και λοιπές διατάξεις», 

β) των άρθρων 16 και 21 ν. 3699/2008 (ΦΕΚ 199/τ. Α7 
2-10-2008) «Ρυθμίσεις για την ελληνόγλωσση εκπαίδευ¬ 
ση, τη διαπολιτισμική εκπαίδευση και άλλες διατάξεις», 
όπως τροποποιήθηκαν με το άρθρο 48 του ν. 4415/2016 
(ΦΕΚ 159/τ. Α76-9-2016), 

γ) του ν. 3848/2010 (ΦΕΚ 71/τ. Α719-05-2010) «Ανα¬ 
βάθμιση του ρόλου του εκπαιδευτικού - καθιέρωση κα¬ 
νόνων αξιολόγησης και αξιοκρατίας στην εκπαίδευση 
και λοιπές διατάξεις», 

δ) το άρθρο 28 παρ. 11 του ν. 4186/2013 (ΦΕΚ 193/ 
τ.Α717-9-2013) «Αναδιάρθρωση της Δευτεροβάθμιας 
Εκπαίδευσης και λοιπές διατάξεις.», όπως ισχύει, 

ε) του άρθρου 11 του ν. 4452/2017 (ΦΕΚ 17/τ. Α715-2-2017) 
«Ρύθμιση θεμάτων του Κρατικού Πιστοποιητικού Γλωσσο¬ 
μάθειας, της Εθνικής Βιβλιοθήκης της Ελλάδας και άλλες 
διατάξεις», 


στ) του άρθρου 46 του ν. 4465/2017 (ΦΕΚ47/τ. Α74-4-2017) 
«Ενσωμάτωση στην εθνική νομοθεσία της Οδηγίας 2014/92/ 
ΕΕ του Ευρωπαϊκού Κοινοβουλίου [...] και άλλες διατάξεις». 

2. Το π.δ. 70/2015 (ΦΕΚ 114/τ. Α722-9-2015) «Ανα¬ 
σύσταση [...] και μετονομασία του [...] του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, [...]». 

3. Το π.δ. 125/2016 (ΦΕΚ 210/τ. Α705-11-2016) «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών». 

4. Την με αριθμ. πρωτ. 106685/Δ3/29-6-2016 υπουρ¬ 
γική απόφαση (ΦΕΚ 2087/τ. Β77-7-2016) με θέμα: «Συ¬ 
γκρότηση Επιστημονικής Επιτροπής για εξέταση συνά¬ 
φειας των διδακτορικών και μεταπτυχιακών τίτλων». 

5. Την αριθμ. 60492/Δ3/7-4-2017 εισήγηση της Δι¬ 
εύθυνσης Ειδικής Αγωγής και Εκπαίδευσης σχετικά με 
την διαδικασία κατάρτισης πινάκων και πρόσληψης Ανα¬ 
πληρωτών Εκπαιδευτικών Πρωτοβάθμιας και Δευτερο¬ 
βάθμιας Εκπαίδευσης στις δομές της Ειδικής Αγωγής και 
Εκπαίδευσης (ΕΑΕ). 

6. Το αριθμ. 58347/Β1/4-4-2017 έγγραφο της Διεύθυν¬ 
σης Οικονομικών Υπηρεσιών. 

7. Το γεγονός ότι από την παρούσα απόφαση δεν προ- 
καλείται δαπάνη εις βάρος του κρατικού προϋπολογι¬ 
σμού, αποφασίζουμε: 

Άρθρο 1 

Πρόσληψη αναπληρωτών και ωρομίσθιων 
εκπαιδευτικών Ειδικής Αγωγής 
και Εκπαίδευσης (ΕΑΕ). 

1. Αν για οποιαδήποτε αιτία απουσιάζουν από Σχολικές 
Μονάδες Ειδικής Αγωγής και Εκπαίδευσης (ΣΜΕΑΕ) Πρω¬ 
τοβάθμιας ή Δευτεροβάθμιας Εκπαίδευσης, απόΤμήματα 
Ένταξης σχολείων Πρωτοβάθμιας ή Δευτεροβάθμιας Εκ¬ 
παίδευσης, από Κέντρα Διαφοροδιάγνωσης Διάγνωσης 
και Υποστήριξης (ΚΕΔΔΥ), από τα προγράμματα Παράλ- 
ληληςΣτήριξηςεκπαιδευτικοί ή δημιουργηθούν έκτακτα 
λειτουργικά κενά κατά τη διάρκεια του διδακτικού έτους, 
προσλαμβάνονται, με αίτηση τους, αναπληρωτές με σχέ¬ 
ση εργασίας ιδιωτικού δικαίου ορισμένου χρόνου. Αν οι 
προβλεπόμενες από το πρόγραμμα ώρες διδασκαλίας και 
ασκήσεων στο ίδιο σχολείο της ίδιας πόλης ή περιοχής 
μετάθεσης δεν δικαιολογούν την πρόσληψη αναπληρωτή 
πλήρους ωραρίου, προσλαμβάνονται αναπληρωτές μει¬ 
ωμένου ωραρίου ή ωρομίσθιοι εκπαιδευτικοί. 

2. Η πρόσληψη αναπληρωτών εκπαιδευτικών στις 
ΣΜΕΑΕ, στα Τμήματα Ένταξης, στα ΚΕΔΔΥ και στα προ¬ 
γράμματα Παράλληλης Στήριξης γίνεται από πίνακες 
κατάταξης εκπαιδευτικών ΕΑΕ, οι οποίοι συντάσσονται 
ανά κλάδο ή ειδικότητα σύμφωνα με τα προβλεπόμενα 
στα επόμενα άρθρα. 

Άρθρο 2 

Κριτήρια Ένταξης 

Για την κατάταξη των εκπαιδευτικών ΕΑΕ της Πρωτο¬ 
βάθμιας και Δευτεροβάθμιας Εκπαίδευσης καταρτίζο¬ 
νται Κύριοι και Επικουρικοί πίνακες κατάταξης, στους 
οποίους εντάσσονται οι εκπαιδευτικοί όλων των προ- 
βλεπομένων από τις ισχύουσες διατάξεις κλάδων, με τα 
παρακάτω κριτήρια: 

1. Κριτήρια ένταξης στους Κύριους πίνακες: 

α) Διδακτορικό δίπλωμα στην ΕΑΕ ή στη Σχολική Ψυχολο¬ 
γία, με βασικές σπουδές σε Α.Ε.Ι. της ημεδαπής ή με αναγνω¬ 
ρισμένο ως ισότιμο και αντίστοιχο πτυχίο της αλλοδαπής. 

β) Μεταπτυχιακό τίτλο σπουδών στην ΕΑΕ ή στη Σχο¬ 
λική Ψυχολογία, με βασικές σπουδές σε Α.Ε.Ι. της ημε¬ 
δαπής ή με αναγνωρισμένο ως ισότιμο και αντίστοιχο 
πτυχίο της αλλοδαπής. 

γ) Για τους κλάδους ΠΕ61 και ΠΕ71, πτυχίο Παιδαγωγι¬ 
κού Τμήματος Ειδικής Αγωγής ή Τμήματος Εκπαιδευτικής 
και Κοινωνικής Πολιτικής με κατεύθυνση την εκπαίδευση 
ατόμων με αναπηρία ή ειδικές ανάγκες. 

δ) Πτυχίο διετούς μετεκπαίδευσης στην ΕΑΕ των Διδα¬ 
σκαλείων της ημεδαπής ή αναγνωρισμένο ως ισότιμο και 
αντίστοιχο πτυχίο της αλλοδαπής, με βασικές σπουδές 
σε Α.Ε.Ι. της ημεδαπής ή με αναγνωρισμένο ως ισότιμο 
και αντίστοιχο πτυχίο της αλλοδαπής. 

ε) Πτυχίο Α.Ε.Ι. της ημεδαπής ή αναγνωρισμένο ως 
ισότιμο και αντίστοιχο πτυχίο της αλλοδαπής με του¬ 
λάχιστον πενταετή αποδεδειγμένη προϋπηρεσία (50 
μήνες) στην ΕΑΕ. 

στ) Για τον κλάδο ΠΕ11, πέραν των όσων ορίζονται στις 
περ. α, β, δ και ε, πτυχίο ΤΕΦΑΑ των Πανεπιστημίων της 
ημεδαπής ή αναγνωρισμένο ως αντίστοιχο και ισότιμο 
πτυχίο της αλλοδαπής με κύρια ειδικότητα την «ΕΑΕ» ή 
την «Ειδική Φυσική Αγωγή» ή την «Ειδική Φυσική Αγω- 
γή-Θεραπευτική Γυμναστική» ή την «Προσαρμοσμένη 
Φυσική Αγωγή» ή την «Προσαρμοσμένη Κινητική Αγω¬ 
γή» ή την «Άσκηση σε χρόνιες παθήσεις και Αναπηρία». 

2. Κριτήρια ένταξης στους Επικουρικούς πίνακες: 

α) Πιστοποιητικό παρακολούθησης σεμιναρίων ετήσι¬ 
ας επιμόρφωσης - εξειδίκευσης στην ΕΑΕ από Πανεπι¬ 
στήμια ή από αναγνωρισμένους κρατικούς φορείς που 
εποπτεύονται από το Υπουργείο Παιδείας, Έρευνας και 
Θρησκευμάτων, αποδεδειγμένης διάρκειας τουλάχιστον 
τετρακοσίων (400) ωρών. 

β) Προϋπηρεσία τουλάχιστον ενός διδακτικού έτους 
(10 μήνες) σε δομές και προγράμματα ΕΑΕ. 

γ) Γονείς παιδιών με ποσοστό αναπηρίας 67% και άνω. 

Άρθρο 3 

Κριτήρια κατάταξης και μοριοδότησης 

Η μοριοδότηση των εκπαιδευτικών ΕΑΕ της Πρωτο¬ 
βάθμιας και Δευτεροβάθμιας Εκπαίδευσης στους Κύρι¬ 


ους και Επικουρικούς πίνακες κατάταξης, γίνεται με τα 
παρακάτω κριτήρια: 

1. Κριτήρια κατάταξης και μοριοδότησης στους Κύ¬ 
ριους πίνακες: 

Α. Ακαδημαϊκά κριτήρια: 

α) Διδακτορικό δίπλωμα στην ΕΑΕ ή στη Σχολική Ψυ¬ 
χολογία, έξι (6) μονάδες. 

β) Μεταπτυχιακός τίτλος σπουδών στην ΕΑΕ ή στη 
Σχολική Ψυχολογία, τέσσερις (4) μονάδες. 

γ) Για τους κλάδους ΠΕ61 και ΠΕ71, πτυχίο Παιδαγωγι- 
κούΤμήματος Ειδικής Αγωγής ή Τμήματος Εκπαιδευτικής 
και Κοινωνικής Πολιτικής με κατεύθυνση την εκπαίδευση 
ατόμων με αναπηρία ή ειδικές ανάγκες, πέντε (5) μονάδες. 

δ) Τίτλος διετούς μετεκπαίδευσης στην ΕΑΕ στα Δι¬ 
δασκαλεία της ημεδαπής ή ισότιμου της αλλοδαπής, 
τέσσερις (4) μονάδες. 

ε) Για τον κλάδο ΠΕ11, κύρια ειδικότητα «ΕΑΕ» ή «Ειδι¬ 
κή Φυσική Αγωγή» ή «Ειδική Φυσική Αγωγή-Θεραπευτι- 
κή Γυμναστική» ή «Προσαρμοσμένη Φυσική Αγωγή» ή 
«Προσαρμοσμένη Κινητική Αγωγή» ή «Άσκηση σε χρό¬ 
νιες παθήσεις και Αναπηρία», δύο (2) μονάδες. 

Στις περιπτώσεις που υποψήφιος είναι κάτοχος πε¬ 
ρισσοτέρων του ενός προσόντων των ανωτέρω περι¬ 
πτώσεων μοριοδοτείται μόνο ο τίτλος που προσδίδει 
τη μεγαλύτερη μοριοδότηση. 

στ) Ειδικά για τους καταταγέντες με πενταετή προϋπη¬ 
ρεσία (50 μήνες) στην ΕΑΕ, χωρίς την κατοχή κάποιου εκ 
των αναφερομένων στις ανωτέρω περιπτώσεις α έως ε 
προσόντων, πιστοποιητικό παρακολούθησης σεμιναρίων 
ετήσιας επιμόρφωσης - εξειδίκευσης στην ΕΑΕ από Πανε¬ 
πιστήμια ή από αναγνωρισμένους κρατικούς φορείς που 
εποπτεύονται από το Υπουργείο Παιδείας, Έρευνας και 
Θρησκευμάτων, αποδεδειγμένης διάρκειας τουλάχιστον 
τετρακοσίων (400) ωρών, πέντε δέκατα (0,5) της μονάδας. 

Β. Προϋπηρεσία: 

Για κάθε μήνα πραγματικής εκπαιδευτικής προϋπη¬ 
ρεσίας στον οικείο κλάδο, η οποία αποκτήθηκε κατόπιν 
πρόσληψης στην ειδική αγωγή και εκπαίδευση, είκοσι 
πέντε εκατοστά (0,25) της μονάδας. 

Επισήμανση: Οι προϋπηρεσίες που θα πραγματοποιού¬ 
νται από το σχολικό έτος 2017-18 και εφεξής σε σχολικές 
μονάδες χαρακτη ρισμένες ως δυσπρόσιτες, σύμφωνα με 
τις οικείες διατάξεις, θα προσμετρούνται στο διπλάσιο. 

Γ. Κοινωνικά κριτήρια: 

α) Η αναπηρία 67% και άνω εφόσον η αναπηρία δεν 
οφείλεται σε κανένα ποσοστό σε ψυχικές διαταραχές ή η 
πάθηση από ομόζυγη μεσογειακή αναιμία ή σκλήρυνση 
κατά πλάκας ή δρεπανοκυτταρική - μικροδρεπανοκυτ- 
ταρική αναιμία, επτά (7) μονάδες. 

β) Η αναπηρία 67% και άνω ενός ή περισσοτέρων 
τέκνων, επτά (7) μονάδες. Απαραίτητες προϋποθέσεις 
είναι η ύπαρξη σχετικής πιστοποίησης σύμφωνα με τις 
ισχύουσες διατάξεις και οι υποψήφιοι να είναι ικανοί για 
εκπαιδευτικό έργο, σύμφωνα με τα ισχύοντα κάθε φορά 
στον δημοσιοϋπαλληλικό κώδικα. 

γ) Οι πολύτεκνοι υπό την έννοια του άρθρου 6 παρ. 
1 και 2 του ν. 3454/2006 (ΦΕΚ 75 Α'), επτά (7) μονάδες. 

δ) Η ύπαρξη τριών τέκνων υπό την έννοια του άρθρου 
3, παρ. 1 του ν. 3454/2006, τρεις (3) μονάδες. 

Σε περίπτωση που στον ίδιο υποψήφιο συντρέχουν 
περισσότερα του ενός εκ των ανωτέρω κοινωνικών κρι¬ 
τηρίων μοριοδοτείται μόνο το κριτήριο που προσδίδει 
τη μεγαλύτερη μοριοδότηση. 

2. Κριτήρια κατάταξης και μοριοδότησης στους Επι¬ 
κουρικούς πίνακες: 

Α. Ακαδημαϊκά κριτήρια: 

Πιστοποιητικό παρακολούθησης σεμιναρίων ετήσιας 
επιμόρφωσης - εξειδίκευσης στην ΕΑΕ από Πανεπιστήμια 
ή από αναγνωρισμένους κρατικούς φορείς που εποπτεύ¬ 
ονται από το Υπουργείο Παιδείας, Έρευνας και Θρησκευ¬ 
μάτων, αποδεδειγμένης διάρκειας τουλάχιστον τετρακο- 
σίων (400) ωρών, πέντε δέκατα (0,5) της μονάδας. 

Β. Προϋπηρεσία: Η προϋπηρεσία μοριοδοτείται σύμ¬ 
φωνα με την υποπαρ. Β’ της παρ. 1 του παρόντος. 

Γ. Κοινωνικά κριτήρια: Τα κοινωνικά κριτήρια μοριο- 
δοτούνται σύμφωνα με την υποπαρ. Γ της παρ. 1 του 
παρόντος. 

Άρθρο 4 

Ειδικότερα Θέματα 

1. Οι υποψήφιοι αναπληρωτές εκπαιδευτικοί Πρωτο¬ 
βάθμιας και Δευτεροβάθμιας Εκπαίδευσης κατατάσσο¬ 
νται στους Κύριους και Επικουρικούς Πίνακες με βάση 
το σύνολο των μορίων σύμφωνα με τα οριζόμενα στο 
άρθρο 3 της παρούσης. Σε περίπτωση ισοβαθμίας η 
κατάταξη γίνεται με βάση το βαθμό του πτυχίου και σε 
περίπτωση εκ νέου ισοβαθμίας η κατάταξη γίνεται με 
βάση το χρόνο κτήσης του πτυχίου. 

2. Οι προσλήψεις των αναπληρωτών εκπαιδευτικών 
ανά κλάδο πραγματοποιούνται από τους Κύριους Πίνα¬ 
κες και σε περίπτωση εξάντλησης αυτών πραγματοποι¬ 
ούνται από τους αντίστοιχους Επικουρικούς Πίνακες. Σε 
περίπτωση εξάντλησης και των Επικουρικών Πινάκων 
πραγματοποιούνται προσλήψεις από τους αντίστοιχους 
πίνακες κατάταξης αναπληρωτών εκπαιδευτικών γενικής 
εκπαίδευσης. 

3. Οι κλάδοι ΠΕ61 και ΠΕ71 κατατάσσονται στους 
ίδιους πίνακες με τους κλάδους ΠΕ60 και ΠΕ70 αντι¬ 
στοιχώ ς. 

4. Υποψήφιοι των κλάδων/ειδικοτήτων για τους οποί¬ 
ους, σύμφωνα με τις κείμενες διατάξεις, απαιτείται Παι¬ 
δαγωγική και Διδακτική Επάρκεια, προτάσσονται στους 
οικείους πίνακες κατάταξης (κύριους ή επικουρικούς), 
εφόσον είναι κάτοχοι αυτής. 

5. Οι εκπαιδευτικοί ΕΑΕ, οι οποίοι πιστοποιημένα έχουν 
επάρκεια στην Ελληνική Νοηματική Γλώσσα (ΕΝΓ) ή στην 
Ελληνική Γραφή ΒγθΠΙθ (ΕΓΒ), προσλαμβάνονται και το¬ 
ποθετούνται, κατά προτεραιότητα, σε σχολικές μονάδες 
κωφών ή τυφλών μαθητών ή/και για την εκπαίδευση 
μαθητών με προβλήματα όρασης ή για κωφούς και βα¬ 
ρήκοους μαθητές που φοιτούν σε σχολεία Πρωτοβάθ¬ 
μιας και Δευτεροβάθμιας γενικής και επαγγελματικής 
Εκπαίδευσης. Ειδικά για την εκπαίδευση μαθητών με 
προβλήματα όρασης και κώφωσης προσλαμβάνονται 
και τοποθετούνται, κατά προτεραιότητα, εκπαιδευτικοί 
με επάρκεια στην ΕΝΓ και στην ΕΓΒ. Για την πιστοποί¬ 
ηση επάρκειας της Ελληνικής Νοηματικής Γλώσσας 
(ΕΝΓ) ισχύουν οι βεβαιώσεις που χορηγούνται από την 


Ομοσπονδία Κωφών Ελλάδος και από το Παιδαγωγικό 
Τμήμα Δημοτικής Εκπαίδευσης, μονάδας Αγωγής Κω¬ 
φών, του Πανεπιστημίου Πατρών. Για την πιστοποίηση 
γνώσης της Ελληνικής Γραφής Βΐ'θίΙΙθ (ΕΓΒ) ισχύουν οι 
βεβαιώσεις πιστοποίησης επάρκειαςτης γραφής ΒιέιΙΙθ 
που χορηγούνται: α) από το Κέντρο Εκπαίδευσης και 
ΑποκατάστασηςΤυφλών, β) από το ΠαιδαγωγικόΤμήμα 
Ειδικής Αγωγής του Πανεπιστημίου Θεσσαλίας, με τις 
οποίες πιστοποιείται η επιτυχής παρακολούθηση του 
μαθήματος «Εργαστήριο γραφής και ανάγνωσης στον 
κώδικα ΒγθΜΙθ» και γ) από το Τμήμα Εκπαιδευτικής και 
Κοινωνικής Πολιτικήςτου Πανεπιστημίου Μακεδονίας με 
κατεύθυνση εκπαίδευση ατόμων με ειδικές ανάγκες, με 
τις οποίες πιστοποιείται η επιτυχής παρακολούθηση του 
μαθήματος «Εργαστήριο Εκμάθησης της Βΐ'βίΙΙθ. 

Η παρούσα ισχύει από το σχολικό έτος 2017-2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 7 Απριλίου 2017 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 1669 _ (2) 

Καθορισμός των ωρών απασχόλησης κατά τις Κυ¬ 
ριακές και εξαιρέσιμες ημέρες καθώς και νυχτε¬ 
ρινής εργασίας προς συμπλήρωση της εβδομα¬ 
διαίας υποχρεωτικής εργασίας για το με σχέση 
εργασίας ιδιωτικού δικαίου ορισμένου χρόνου 
προσωπικό φύλαξης του Μουσείου Ακρόπολης, 
για το έτος 2017 (ΣΟΧ 1/2017). 

Η ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1) Τις διατάξειςτου ν. 3711/2008 (ΦΕΚ Α'224), «Ίδρυση 
νομικού προσώπου δημοσίου δικαίου με την επωνυμία 
«ΜΟΥΣΕΙΟ ΑΚΡΟΠΟΛΗΣ», όπως τροποποιήθηκε με το 
ν. 3773/2009 (ΦΕΚ Α' 120) και ισχύει. 

2) Τις διατάξει του ν.2362/1995 «Περί δημοσίου λο¬ 
γιστικού, ελέγχου των δαπανών του Κράτους και άλλες 
διατάξεις» (ΦΕΚ Α' 247), όπως τροποποιήθηκε με τον 
ν.3871/2010 (ΦΕΚ ΑΊ 41) και ισχύει. 

3) Τις διατάξειςτου άρθρου 20 του ν. 4024/2011 «Συ- 
νταξιοδοτικές ρυθμίσεις, ενιαίο μισθολόγιο - βαθμολό¬ 
γιο, εργασιακή εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής στρα¬ 
τηγικής 2012-2015» (ΦΕΚ Α' 226), όπως τροποποιήθηκε 
και ισχύει. 

4) Το π.δ. 70/2015 «Ανασύσταση των Υπουργείων 
Πολιτισμού και Αθλητισμού, Υποδομών, Μεταφορών 
και Δικτύων, Αγροτικής Ανάπτυξης και Τροφίμων, Ανα¬ 
σύσταση του Υπουργείου Ναυτιλίας και Νησιωτικής 
Πολιτικής, Μετονομασία του Υπουργείου Πολιτισμού, 
Παιδείας και Θρησκευμάτων σε Υπουργείο Παιδείας, 
Έρευνας και Θρησκευμάτων, του Υπουργείου Οικονο- 

μίας, Υποδομών, Ναυτιλίας καιΤουρισμού σε Υπουργείο 
Οικονομία, Ανάπτυξης καιΤουρισμού και του Υπουργεί¬ 
ου Παραγωγικής Ανασυγκρότησης, Περιβάλλοντος και 
Ενέργειας σε Υπουργείο Περιβάλλοντος και Ενέργειας, 
Μεταφορά Γενικής Γραμματείας Βιομηχανίας στο Υπουρ¬ 
γείο Οικονομίας, Ανάπτυξης καιΤουρισμού» (ΦΕΚ ΑΊ 1 
4/22.09.2015). 

5) Το π.δ. 125/2016 «Διορισμός Υπουργών, Ανα¬ 
πληρωτών Υπουργών και Υφυπουργών» (ΦΕΚ Α' 210/ 
5.11.2016). 

6) Το π.δ. 410/1988 (ΦΕΚ 191 Α'30.8.1988) «Περί κωδι¬ 
κοποίησης σε ενιαίο κείμενο των διατάξεων της κείμε¬ 
νης νομοθεσίας που αφορούν το προσωπικό με σχέση 
εργασία ιδιωτικού δικαίου του Δημοσίου, των Οργανι¬ 
σμών Τοπικής Αυτοδιοίκησης και των λοιπών Νομικών 
Προσώπων Δημοσίου Δικαίου». 

7) Το π.δ. 64/2013 «Οργανισμός του Μουσείου Ακρό¬ 
πολης» (ΦΕΚ Α' 1 13/20.5.2013). 

8) Τις διατάξει του άρθρου 20, παρ. Γ', περ. 3, του 
ν. 4354/2015 «Διαχείριση των μη εξυπηρετούμενων 
δανείων, μισθολόγια ρυθμίσει και άλλες επείγουσες δι¬ 
ατάξεις εφαρμογής της συμφωνίας δημοσιονομικών 
στόχων και διαρθρωτικών μεταρρυθμίσεων» (ΦΕΚ Α' 
176/16.12.2015). 

9) Την απόφαση της 6ης/2017 - 24.02.2017 συνεδρί¬ 
ασης του Διοικητικού Συμβουλίου σχετικά με την υπο¬ 
βολή αιτήματος για την έγκριση πρόσληψης πενήντα 
(50) ατόμων ως προσωπικό ασφαλείας με σύμβαση 
εργασίας ορισμένου χρόνου για την κάλυψη των ανα¬ 
γκών του Μουσείου Ακρόπολης και ανάληψη υποχρέ¬ 
ωσης σε βάρος των πιστώσεων του προϋπολογισμού 
εξόδων 2017 του Μουσείου Ακρόπολης για την κάλυψη 
μισθοδοσίας και ασφαλιστικών εισφορών στο πλαίσιο 
της ανωτέρω πρόσληψης (αρ. πρωτ. 1042/02.03.2017, 
ΑΔΑ: Ω33Λ469ΗΤΟ-Ψ2Η). 

10) Την υπ'αριθμ. ΔΙΠΑΑΔ/Φ.ΕΓΚΡ./22/7388/27-03-2017 
εγκριτική απόφαση της Επιτροπήςτης παρ. 1 του άρθρου 2 
της Π.Υ.Σ. 33/2006 (Αναστολή διορισμών και προσλήψεων 
στο ΔημόσιοΤομέα, ΦΕΚ 280/Α/28-12-2006), όπως ισχύει. 

11) Την υπ' αριθμ. πρωτ. Α.Σ.Ε.Π. 4957/29.03.2017 
έγκριση της ανακοίνωσης ΣΟΧ 1/2017 του Μουσείου 
Ακρόπολης. 

12) Την ανακοίνωση ΣΟΧ 1/2017 με αρ. πρωτ. 
1569/27.03.2017 του Δ.Σ. του Μουσείου Ακρόπολης 
με την οποία προκηρύχθηκε η πρόσληψη πενήντα (50) 
ατόμων (φυλακτικό προσωπικό) με σύμβαση εργασίας 
ιδιωτικού δικαίου ορισμένου χρόνου για χρονικό διά¬ 
στημα οκτώ (8) μηνών. 

13) Την αριθμ. πρωτ. 1663/30-03-2017 απόφαση της 
υπ'αριθμ. 9ης/2017 Συνεδρίας 30.03.2017 του Διοικητι¬ 
κού Συμβουλίου του Μουσείου Ακρόπολης, που αφορά 
στη δέσμευση πίστωσης σε βάρος του προϋπολογισμού 


οικονομικού έτους 2017 του Μουσείου Ακρόπολης για 
τις αμοιβές του προσωπικού του λόγω απασχόλησης 
κατά τις Κυριακές, εξαιρέσιμες και για νυχτερινή εργα¬ 
σία, προς συμπλήρωση της εβδομαδιαίας υποχρεωτικής 
εργασίας (ΑΔΑ: 7Φ8Η469ΗΤ0-ΕΘ2). 

14) Το γεγονός ότι με την παρούσα απόφαση προ- 
καλείται δαπάνη συνολικού ύψους 55.300,00€ που θα 
βαρύνει τον προϋπολογισμό του οικονομικού έτους 
2017 του Μουσείου Ακρόπολης (Ν.Π.Δ.Δ.) στον οποίο 
έχει προβλεφθεί η αντίστοιχη πίστωση. Το ποσό των 
55.300,00€ αναλύεται σε 47.500€ (εκ των οποίων το ποσό 
των 38.000€ θα βαρύνει τον ΚΑΕ 0263 και το ποσό των 
9.500€ θα βαρύνει τον ΚΑΕ 0551), για αμοιβή εργασίας 
μέχρι 48 ώρες ανά μήνα Κυριακές και αργίες προς συ¬ 
μπλήρωση της εβδομαδιαίας υποχρεωτικής εργασίας 
των παραπάνω υπαλλήλων με τα όρια που προβλέπουν 
οι διατάξει του ν. 4354/2015, για χρονικό διάστημα οκτώ 
(8) μηνών και 7.800€ (εκ των οποίων το ποσό των 6.250€ 
θα βαρύνει τον ΚΑΕ 0263 και το ποσό των 1.550€ θα 
βαρύνει τον ΚΑΕ 0551), για αμοιβή νυχτερινής εργασίας 
μέχρι 12 ώρες ανά μήνα προς συμπλήρωση της εβδο¬ 
μαδιαίας υποχρεωτικής εργασία με τα όρια που προβλέ¬ 
πουν οι διατάξει του ν. 4354/2015, για χρονικό διάστημα 
οκτώ (8). 

15) Την υπ'αριθμ. 30η/2016 - 1 7.1 1.2016 Συνεδρία 
του Διοικητικού Συμβουλίου του Μουσείου Ακρόπολης 
κατά την οποία αποφασίστηκε το θερινό και χειμερινό 
ωράριο λειτουργίας και αντίτιμο εισόδου στο Μουσείο 
Ακρόπολης (ΦΕΚ Β'4048/16.12.2016). 

16) Τη σχετική απόφαση της με αριθμό 9Υ2017 - 
30.03.2017 συνεδρίας του Διοικητικού Συμβουλίου του 
Μουσείου Ακρόπολης, αποφασίζουμε: 

1. Καθορίζουμε μέχρι σαράντα οκτώ (48) ώρες, κατά 
μήνα, την απασχόληση κατά τις Κυριακές και εξαιρέσιμες 
ημέρες και μέχρι 12 ώρες ανά μήνα για νυχτερινή εργα¬ 
σία, πενήντα (50) υπαλλήλων ιδιωτικού δικαίου ορισμέ¬ 
νου χρόνου ειδικότητας ΔΕ Προσωπικού Ασφαλείας του 
Ν.Π.Δ.Δ. «ΜΟΥΣΕΙΟ ΑΚΡΟΠΟΛΗΣ» για το έτος 2017 προς 
συμπλήρωση της υποχρεωτικής εβδομαδιαίας εργασίας. 

2. Αρμόδιοι για την διαπίστωση πραγματικής παρο¬ 
χής της ανωτέρω απασχόλησης καθίστανται οι κατά την 
υπηρεσία προϊστάμενοι των υπαλλήλων. 

3. Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως και μέχρι τη λήξη της σύμβα¬ 
σης των προσληφθέντων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 2017 

Η Υπουργός 

ΛΥΔΙΑ ΚΟΝΙΟΡΔΟΥ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)Γη35ί6ΐ·.0ΐ(4>6ί.αΓ 











